Komission asetus (EY) N:o 1560/2000, annettu 17 päivänä heinäkuuta 2000, neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 muuttamisesta



Virallinen lehti nro L 179 , 18/07/2000 s. 0010 - 0010



Komission asetus (EY) N:o 1560/2000, annettu 17 päivänä heinäkuuta 2000, neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1040/2000(2), ja erityisesti sen 10 artiklan, sekä katsoo seuraavaa: (1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta 16 päivänä joulukuuta 1999 annetussa komission asetuksessa (EY) N:o 2771/1999(3) säädetään voin toimituksesta, varastoon panemisesta, varastoinnista ja varastosta poistamisesta. Toimijoiden kaipaaman selkeyden vuoksi olisi voimassa olevia säännöksiä tarkennettava ja erityisesti eriteltävä varastointikustannuksia ja yksityistä varastointia koskevan sopimuksen alaisen voin tarkastuksiin liittyvät vaatimukset. (2) Tässä asetuksessa säädetyt toimenpiteet ovat maito- ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetus (EY) N:o 2771/1999 seuraavasti: 1) Korvataan 17 artiklan 2 kohdan toinen ja kolmas alakohta seuraavasti:"Maksettavat varastointikustannukset määritetään neuvoston asetuksen (ETY) N:o 1883/78 6 artiklan mukaisesti vahvistettujen kiinteämääräisten varastoonsaapumis-, varastostapoistamis- ja varastossaolokustannusten perusteella(4)." 2) Korvataan 33 artiklan 3 kohta seuraavasti: "3. Sopimusvarastoinnin päättyessä toimivaltaisen viranomaisen on tehtävä pistokoetarkastus, joka koskee tuotteiden tunnistamista ja painoa. Jos voi kuitenkin jää varastoon sopimusvarastoinnin enimmäiskeston jälkeen, tämä tarkastus voidaan tehdä varastosta poistamisen yhteydessä. Ensimmäisessä alakohdassa tarkoitettua tarkastusta varten tavarantoimittajan on ilmoitettava toimivaltaiselle viranomaiselle kyseiset varastointierät vähintään viisi työpäivää ennen i) 210 työpäivää kestävän sopimusvarastoinnin päättymistä; tai ii) varastostapoistamisen alkamista, jos nämä toimet toteutetaan 210 päivää kestävän jakson aikana tai sen jälkeen. Jäsenvaltio voi hyväksyä viittä työpäivää lyhyemmän määräajan." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 118, 19.5.2000, s. 1. (3) EYVL L 333, 24.12.1999, s. 11. (4) EYVL L 216, 5.8.1978, s. 1.